Орест Сабов

Орест Сабов, *8. октобра 1867, Драгово (Kövesliget), Жупа Мараморош, Мадярске кральовствоRévai nagy lexikona, том 17, с. 290. — †1939, точнѣйшый датум и мѣсто смерти непознатыО. Мазурок во своей книзѣ Орест Сабов та його книга про угорських русинів высловив нечеканый одгад, же Сабов мог быти арештованый мадярсков безпеков як замѣшаный в нелегалну чинность комунистичной организации и скараный около року 1942 (сс. 11–15). — правник, политик, урядник высокого ранга, писатель.

Карьера
Орест Сабов абсолвовав юридичну факулту Будапештской универзиты.Магочій П.Р., Поп І., с. 675.Поп И., с. 335. По зысканю дипломы правника служив яко секретарь наджупана а пак журат в жупах Бестерце-Насод и Берег. Од зачатку войны (1914) четыри рокы служив яко представитель мадярской влады и шеф политичного оддѣла при главном велительствѣ войска.

Наступно быв фаховым радником на Министерствѣ внутра, а од 17. новембра 1918 наджупаном Унгу; од 1. децембра 1918 — владный комисарь про девять жуп, де бывали Русины; од 29. децембра 1918 до 21. марца 1919 — Министер Руськой Крайны. По безкровном комунистичном переворотѣ 21. марца быв му понукнутый пост народного комисаря Руськой Крайны, котрый не прияв (тот пост пак заняв Августин Штефан).Magyar Katolikus Lexikon: Ruszka Krajna.

Руська Крайна

10. децембра 1918 Орест Сабов зобрав до Будапешту зъѣзд представительох Русинох, де были шпециалным потягом доправлены Русины зо вшиткых округох Угорской Руси в числѣ 200 особ. Перед участниками выступили будапештскы Русины, котры давно и основно интегровали ся в мадярску културу и сполоченство. Замѣр организаторох быв пересвѣдчити участникох, же Русинам Угорской Руси лѣпше зоставати ся в лонѣ Мадярщины. Але против того найострѣйше выступив проукраинскы ориентованый надпоручник Степан Клочурак, велитель Ясѣнской Народной Обороны, котрый быв подтриманый его колегами. Клочуракови быв пропонованый пост секретаря на министерствѣ, але на то ся не злакомив. На том зъѣздѣ не пришли на едину думку, а заключили продовжити обговорѣня в краю. Неодовго, 25. децембра 1918, влада Карольи ввела в дѣю (опубликовала) Народный закон о Руськой Крайнѣ, народностной автономии Русинох, в приготовлѣню котрого мав найвекшу заслугу Орест Сабов.1918. évi X. Néptörvény
a Magyarországon élő ruszin (rutén) nemzet autonómiájáról.Пушкаш А., сс. 30-31. 

Главны публикации
 Szabó O. A magyar oroszok (Ruthének), Budapest, 1914.
 Szabó O. A Ruszinföld autonómiájáról. //Pesti Hírlap, 1939, április 2.
Книга Сабова о Русинах е компилациов з робот Юрия Калмана Жатковича, Тивадара Легоцкого и Иштвана Семана, котры выхосновав з дозволу авторох.

Деталну роботу о книзѣ Сабова, з ей репринтом, украиноязычным рефератом, а тыж розвѣдку о самом авторѣ опубликовав историк УжНУ Олег Мазурок.Мазурок О. Орест Сабов та його книга про угорських русинів.

Жерела и одказы
 Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935.
 Магочій П.Р., Поп І. (уклад.) Енциклопедія історії та культури карпатських русинів. Вид-во В.Падяка. Ужгород, 2010. — 856 c.+ХХХІІ с. 
 Мазурок, Олег. Орест Сабов та його книга про угорських русинів. Ужгород, «Карпатська Вежа», 2011  
 Поп, И. Энциклопедия Подкарпатской Руси. Ужгород: Изд-во В.Падяка, 2001. 431 с. 
 Пушкаш, Андрей. Цивилизация или варварство. Закарпатье 1918–1945. Институт славяноведения РАН. Москва. Издательство «Европа». 2006. 
 Ruszka Krajna a Katolikus lexikonban
 Референции 

Катеґорія:Русиньскы правници
Катеґорія:Мадярскы писателе
Катеґорія:Русиньскы політіци
Катеґорія:Державны урядници